[{"text_idx": "#000001", "text": "Muhu-Hellamaa Peetruse ja Pauluse kogudus"}, {"text_idx": "#000002", "text": "Muhu-Hellamaa Peeter-Pauli kogudus avati 28.03.1850 Muhu o\u0303igeusu koguduse jagamise teel, kuni selle ajani tegutses Muhu saarel u\u0308ks o\u0303igeusu kogudus. Esimene teenistus toimus Hellamaa kroonumo\u0303isa hoones 21.05.1850, 10 aastat hiljem hakati jumalateenistusi toimetama u\u0308u\u0308ritud kivihoones. 1864 hangiti ehitusmaterjal kiriku ehitamiseks ning 1866 valmis \u201elaevakujuline\u201d kitsama altariosaga kivikirik, mis pu\u0308hitseti u\u0308lemapostlite Peetruse ja Pauluse auks. Ikonostaas (palveruumi ja altari vaheline kujusein) on valmistatud tammepuust. Koguduses tegutses o\u0303igeusulise kasvatuse ja hariduse levitamiseks kihelkonnakool (1850), tegutsesid Vo\u0303lla, Raegma-Simiste, Lo\u0303etsa, Vo\u0303i, Kantsi, Kessu abikoolid. Preestreid on teeninud koguduses ta\u0308naseks 18, lisaks ko\u0308strid ja teised kirikutegelased."}, {"text_idx": "#000003", "text": "Muhu saarel on mitu kaitsjat pu\u0308hakut. 29. juunil pu\u0308hitseb o\u0303igeusukirik pu\u0308hade u\u0308lemapostlite Peetruse ja Pauluse ma\u0308lestuspa\u0308eva."}, {"text_idx": "#000004", "text": "\u201ePaluge Jumalat meie eest, pu\u0308had apostlid Peetrus ja Paulus, sest meie to\u0303ttame hoolega teie \u2013 kiirete abimeeste ja meie hingede eestpalujate \u2013 juurde\u201d, nii po\u0308o\u0308rdub Kirik oma pu\u0308hakute poole."}, {"text_idx": "#000005", "text": "Pu\u0308had Peetrus ja Paulus na\u0308gid palju vaeva Jumalariigi to\u0308o\u0308s ja surid mo\u0303lemad ma\u0308rtritena 67.a. Kirik kutsub neid austavalt u\u0308lemapostliteks. Apostel Peetrus, endine lihtne kalamees, u\u0308tles Kristusele:\u201eSina oled Kristus, Elava Jumala Poeg\u201d. See Peetruse usk ongi kalju, mille peale Jeesus rajas Kiriku (\u201epetra\u201d kr.k., \u201epetrus\u201d lad.k. kivi ehk kalju). Teda kujutatakse ikoonidel ka taevariigi vo\u0303tmete hoidjana. Apostel Paulus (enne kristlaseks saamist juudi haritlane ja suur kirikuvastane Saulus) on aga ko\u0303ige rohkem vaeva na\u0308inud evangeeliumi laiali laotamisel maailmas. Ka on ta ko\u0303ige rohkem kannatanud Issanda pa\u0308rast (loe ka 2.kirjast Korintose rahvale 11,23-28). Ikoonidel hoiab pu\u0308ha Paulus ka\u0308es usumo\u0303o\u0303ka."}, {"text_idx": "#000006", "text": "Kuigi apostlid Peetrus ja Paulus kannatasid eri pa\u0308evadel, peetakse nende ma\u0308lestuspa\u0308eva samal pa\u0308eval ta\u0308nu nende kannatuste u\u0308hisele vaimule ja la\u0308hedusele. Miks on vaja pu\u0308hakuid meeles pidada ja nende eestpalveid paluda? Esiteks peaks meid innustama nende to\u0303eline usk ja pu\u0308ha elu. Teiseks, po\u0308o\u0308rdudes pu\u0308hakute poole, saame ka meie osa igavesest o\u0303ndsusest, mis on valmistatud ko\u0303igile pu\u0308hadele. Nemad on meie aitajad ja teejuhatajad, sest nad isegi on ka\u0308inud usu Eelka\u0308ija, Kristuse, ja\u0308rel."}, {"text_idx": "#000007", "text": "Hellamaa, Muhu vald, 94701 Saaremaa"}, {"text_idx": "#000008", "text": "Ku\u0308simused ja vastused o\u0303igeusu o\u0303petuse ja kommete kohta"}]